Tiit Kaadu

Tiit Kaadu (sündinud 1944) on eesti töökaitse- ja kollektiivsete töösuhete spetsialist, Euroopa Tööohutuse ja Töötervishoiu agentuuri (EU-OSHA) Eesti koordinatsioonikeskuse juht.

 Elulugu 
1963. aastal lõpetas ta Tallinna 20. Keskkooli.Tallinna Ühisgümnaasiumi vilistlased

1968. aastal lõpetas ta Tallinna Polütehnilise Instituudi energeetikateaduskonna maavarade kaevandamise eriala mäeinsenerina.TTÜ lõpetajad 1918–2006 

On töötanud RPI Eesti Tööstusprojekt vaneminsenerina ja Eesti Ametiühingute Keskliidu töökaitsesekretärina.

Aastatel 1995–2000 oli ta Eesti Ametiühingute Keskliidu peasekretär. 

Tiit Kaadu on olnud Euroopa Ametiühingute Konföderatsiooni (ETUC) Eesti ametiühingute eurokoordinaator, Rahvusvahelise Vabade Ametiühingute Konföderatsiooni (ICFTU) täitevkomitee aseliige. Ta on Eesti ILO Nõukogu liige selle loomisest peale (1992) ning 2004. aastast Euroopa Tööohutuse ja Töötervishoiu Agentuuri juhatuse liige, samuti Agentuuri rahvusliku koordinatsioonikeskuse juht. Aastatel 2004–2007 oli ta Euroopa Elu- ja Töötingimuste Parandamise Fondi haldusnõukogu liige.

Aastast 2000 töötab ta Sotsiaalministeeriumis. Algul töötas ta töökeskkonna osakonnas ja tööosakonnas juhatajana, seejärel tööelu arengu osakonnas nõunikuna.

Tunnustus
2006 Valgetähe IV klassi teenetemärk (töökaitse edendamise eest)
2010 Eesti Ametiühingute Keskliidu hõbedane teenetemärk

Isiklikku
Abielus, tal on kaks tütart. Hobi on filmiajalugu.

Viited

Kategooria:Eesti insenerid
Kategooria:Tallinna Tehnikaülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1944